TTCL เด้งแรง 13% หลังเดือนเดียวทรุดหนัก 60% ฟากโบรกฯแนะซื้อเก็งกำไรเป้า 12.60 บ.
TTCL เด้งแรง 13% หลังเดือนเดียวทรุดหนัก 60% ฟากโบรกฯแนะซื้อเก็งกำไรเป้า 12.60 บ. โดย ณ เวลา 15.11 น.มาอยู่ที่ระดับ 8.35 บาท บวก 0.95 บาท หรือ 12.84% ด้วยมูลค่าซื้อขาย 102.06 ล้านบาท 
7 มี.ค. 2561

ผู้สื่อข่าวรายงานว่า บริษัท ทีทีซีแอล จำกัด (มหาชน) หรือ TTCL ณ เวลา 15.11 น.มาอยู่ที่ระดับ 8.35 บาท บวก 0.95 บาท หรือ 12.84% ด้วยมูลค่าซื้อขาย 102.06 ล้านบาท คาดนักลงทุนซื้อเก็งกำไร หลังหุ้นทรุดหนัก 60% ในช่วง 1 เดือนที่ผ่านมา โดยเทียบตั้งแต่ราคาหุ้นยืนที่ระดับ 21.30 บาท เมื่อวันที่ 2 ก.พ.61จนถึงล่าสุด  

บล.เอเชีย เวลท์ ระบุในบทวิเคราะห์ว่า TTCL  แนะนำเป็นเก็งกำไร ราคาหุ้นปรับตัวลดลงมากเกินไป เนื่องจากเรามองว่าเฉพาะธุรกิจไฟฟ้า Ahlone 120MW ที่ประเทศเมียนมาร์ยังสามารถ contribute กำไรสุทธิต่อปีให้ TTCL ได้ 240-300 ล้านบาททุก ๆ ปี
หากไม่รวมธุรกิจรับเหมาก่อสร้างซึ่งมีความกังวลหลังผู้สอบบัญชีให้ความเห็นอย่างมีเงื่อนไขว่ามีรายได้คงค้างจะต้องรับรู้ต่อจากโครงการ Rock Salt บริษัทยังคงคาดว่าจะได้รับเงินค่าก่อสร้าง เนื่องจากผู้ว่าจ้างเป็นรัฐวิสาหกิจใหญ่ในเวียดนาม
ซึ่งหากพิจารณาเฉพาะธุรกิจไฟฟ้าที่มีในมือจะมีมูลค่ารวม 15 บาท จาก 1 โครงการปัจจุบัน และอีก 2 โครงการที่จะเกิดขึ้นในอนาคต รวมทั้ง Backlog ที่เพิ่มเข้ามาใหม่ในมือราว 22,000 ล้านบาทแล้ว จาก PTTGC และ SCC คาดว่าราคาต่ำสุดของ TTCL จะหยุดที่ 6.00-7.20 บาท แต่คาดว่าจะปรับลดราคาเป้าหมายจาก 25 บาท ลงเหลือเพียง 12.60 บาท
โดยคิดมูลค่าจากธุรกิจรับเหมาก่อสร้างให้เป็นติดลบ 1.40 บาท คงเหลือแต่ธุรกิจไฟฟ้า 3 โครงการ คือ Ahlone 120MW(5 บาท), Ahlone ส่วนต่อขยาย 356MW (5 บาท) และโครงการ Solar Farm/Solar Roof Top ในไทยและในญี่ปุ่น รวม 40-45 MW (4 บาทต่อหุ้น)